Voortgesette politiekery in landbou | Die Vryburger
Die ANC-SAKP-Cosatu-alliansie in die Wes-Kaap het die adjunk-president, Cyril Ramaphosa, betrek in hul politieke veldtog op landbougebied.
Ramaphosa het na 'n vergadering in die Paarl aangekondig dat 'n moratorium onmiddellik geplaas gaan word op alle "wettige en onwettige afsettings van plase". Volgens hom is dit 'n noodmaatreël om die onrus in die bedryf by te lê en sal tot aanstaande jaar geld totdat daar weer 'n opvolgvergadering oor die saak gehou is.
Die stap is baie skerp in landboukringe gekritiseer as politiekery wat die bedryf baie ernstig gaan skaad.
Daar word die afgelope tyd voorbrand in die provinsie gemaak vir 'n herhaling van die massa-stakings en afbrand van eiendom soos in 2012. Die Wes-Kaapse Cosatu-leier, Tony Ehrenreich, en Bawusa se aanvoerder, Nosey Pieterse, is soos destyds ten nouste betrokke by die organisering van die huidige veldtog. Dreigemente van plaasbesettings en 'n "tweede Zimbabwe" is vanuit hierdie kringe gemaak.
Die magvertoning in die Wes-Kaap is waarskynlik gemik daarop om die beeld van die ANC-SAKP-Cosatu-alliansie te bevorder aangesien Cosatu die afgelope tyd dreig om uiteen te spat weens 'n leierskapkrisis. Ramaphosa is nog kort gelede uitgekryt deur die EFF, en spesifiek deur Julius Malema, wat aangevoer het dat die adjunk-president "bloed aan sy hande" het weens sy vermeende betrokkenheid by die Marikana-slagting.
5 thoughts on "Voortgesette politiekery in landbou"
Gas November 3, 2014 at 10:45 am
Dit broei, dit broei.
Bram November 3, 2014 at 11:16 am
Die een of ander tyd gaan die bottle bars.
Desmond November 3, 2014 at 11:47 am
Kan iemand nie asb vir die , persoon , `n plaas gee met al die arbeid….laat ons sien of hy wel met mense kan werk ….ondankbare , wynsuipers , leeglêers….laat dit nou wêreld wyd bekend word en dan beoordeel ons so na 6 maande ….of die geelbex….nog `n bek gaan rek oor die wrede plaasboere en die onskuldige slawe…
Gas November 3, 2014 at 1:35 pm
Daar was op 'n slag 'n KP (was dit Ferdi Hartzenberg?), wat as ek het reg het die NP-minster van landbou gedaag en gesê het hy sal vir hom volledige plaas, arbeid, implemente en al gee, die minister sal steeds 'n bokkerop van die besigheid maak.